OMC (bend)
<s>OMC, odnosno Otara Millionaires Club, bio je novozelandski bend koji je djelovao od 1993. do 2010. godine.</s><s>OMC je najveći uspjeh ostvario 1996. godine s pjesmom "How Bizarre", koja ih je učinila tzv. One-hit Wonderom.</s><s>Iako su ostali poznati po akronimu, puni naziv benda zapravo je ironična referenca na jedno od najsiromašnijih predgrađa Aucklanda.</s>

<s>Bend je osnovan 1993. godine kao Otara Millionaires Club, od strane Phila Fuemane.</s><s>Zajedno s mlađim bratom, Paulyjem, Fuemana je snimio dvije pjesme za producenta Alana Janssona.</s><s>Kada je Pauly sugerirao da skrate ime benda samo na akronim, Jansson i on su od 1993. godine službeno postali OMC; Fuemana je bio vokal i frontmen benda, dok su pjesme pisali zajednički (Jansson je bio zadužen za aranžmane).</s><s>Radeći za Huh!</s><s>Simona Grigga, OMC je krajem 1995. godine izdao singl "How Bizarre", koji je ubrzo postao globalni hit.</s>

<s>Pjesma je isprva bila hit u Australiji i na Novom Zelandu, ali je ubrzo dosegla veliku popularnost i u Europi, prvo u Britaniji, a onda i na kontinentu.</s><s>U Sjedinjenim Državama, pjesma se nalazila na top listama čak 32 tjedna, a u kolovozu 1997. godine je, zbog velike popularnosti na radiju, dosegla i prvo mjesto.</s><s>OMC je na ovaj način postao prvi novozelandski bend (i glazbenik općenito) koji je bio na vrhu Billboardove top liste.</s>

<s>Tokom 1996., OMC izdaje svoj prvi i jedini album, How Bizarre, koji je do 2000. godine prodan u 3-4 milijuna kopija.</s><s>Nakon uspjeha prvog singla, bend je imao nekoliko regionalno uspješnih singlova, ali je 1998. godine u bendu došlo do sukoba oko tantijema, a koji je kulminirao sudskim postupkom.</s><s>Nakon postignute nagodbe, Fuemana je dobio pravo koristiti naziv benda i kao solo izvođač.</s>

<s>Jansson i Fuemana su se ponovo okupili 2005. godine i 2007. godine snimili singl "4 All of Us", na kojemu je gostovala glumica Lucy Lawless.</s><s>Dana 31. siječnja 2010. godine, Pauly Fuemana je preminuo od progresivne polineuropatije, čime je bend i službeno prekinuo s djelovanjem.</s><s>U veljači 2010. godine, "How Bizarre" se nakratko pojavio na top listama povodom vijesti o Fuemaninoj smrti.</s>

<s>Diskografija</s>

<s>Studijski albumi</s>

<s>Singlovi</s>

<s>Reference</s>

<s>Novozelandski muzičari
Muzičke grupe
Hip hop muzičke grupe</s>

